સૌરાષ્ટ્રના ભરવાડોના હૂડા, રાસ, રાજપૂતોના ઢાલ તલવાર રાસ, મોરનો મણિયારો, પટેલોનો દાંડિયારાસ, કચ્છી નોબત, શરણાઈ, મોરચંગ, નવ બેડા સાથેનું રાજસ્થાની નૃત્ય, ઘુમ્મર-ચરી નૃત્ય, કાલબેલીયા નૃત્ય, ડાંગ-દેડિયાપાડા આદિવાસી નૃત્યો, ગરબા, ગરબી, હીંચ, ટીપ્પણ, મોંમાથી જીવતા સાપ કે વિંછી કાઢતા અને તાવડામાં હાથ નાખીને પાપડ તળતા કલાકારો અને નૃત્યો કે કલાની યાદી કરો તો યે અધૂરી રહે એટલો વ્યાપ આ લોક કલાકારો અને ગુજરાતી લોકકલા ફાઉન્ડેશનનો રહ્યો છે.